**แบบฟอร์มการเสนอโครงการประชุมเชิงปฏิบัติการ**

**เรื่อง การฉีดเชื้อเข้าสู่โพรงมดลูกและการเตรียมการทางห้องปฏิบัติการ**

**ภาควิชาสูติศาสตร์-นรีเวชวิทยา คณะแพทยศาสตร์โรงพยาบาลรามาธิบดี**

**วันพุธที่ 1 พฤษภาคม 2567**

**ณ ห้องประชุม 910 BC อาคารเรียนและปฏิบัติการรวมด้านการแพทย์**

**และโรงเรียนพยาบาลรามาธิบดี คณะแพทยศาสตร์โรงพยาบาลรามาธิบดี**

**----------------------------------------------**

1. **ชื่อการประชุม** การฉีดเชื้อเข้าสู่โพรงมดลูกและการเตรียมการทางห้องปฏิบัติการ ครั้งที่ 2 “2nd intrauterine insemination (IUI) workshop”
2. **หลักการและเหตุผล**

ปัจจุบันประเทศไทยกำลังเข้าสู่สังคมผู้สูงอายุ ซึ่งมีแนวโน้มของอัตราการเกิดที่ลดลงสวนทางกับจำนวนประชากรผู้สูงอายุที่เพิ่มมากขึ้น โดยจากข้อมูลในปีพศ. 2563 พบว่ามีอัตราการเกิดน้อยกว่าการตายเป็นครั้งแรก ซึ่งหากอัตราการเกิดยังมีแนวโน้มที่ลดลงเช่นนี้ จะทำให้เกิดการลดลงของจำนวนประชากร ส่งผลให้เกิดปัญหาทางด้านโครงสร้างประชากร มีผลต่อภาวะเศรษฐกิจและสังคมในอนาคตได้ ทางกระทรวงสาธารณสุขจึงได้เล็งเห็นถึงปัญหาที่อาจเกิดขึ้นในอนาคต จึงได้มีการผลักดันนโยบายส่งเสริมการมีบุตรให้เป็นวาระแห่งชาติ เป็นหนึ่งในนโยบาย “Quick win” เพื่อกระตุ้นให้เห็นผลในระยะเวลาที่รวดเร็ว เพื่อเพิ่มการเกิดของเด็กที่มีคุณภาพ รวมไปถึงการช่วยดูแลรักษาผู้มีบุตรยากให้ประสบความสำเร็จในการตั้งครรภ์

การดูแลรักษาเพื่อช่วยส่งเสริมการมีบุตรนั้น หนึ่งในวิธีที่ทำได้สะดวกและมีความปลอดภัยคือการฉีดเชื้ออสุจิเข้าสู่โพรงมดลูก ซึ่งเป็นวิธีที่ไม่ซับซ้อน มีการใช้อุปกรณ์และเทคนิคทางห้องปฏิบัติการที่ไม่ยุ่งยาก ราคาไม่แพง ประชาชนสามารถเข้าถึงได้ง่าย เป็นวิธีที่สูตินรีแพทย์ทั่วไปสามารถนำไปใช้ช่วยในการสนับสนุนการมีบุตร รวมถึงเป็นทางเลือกในการรักษาภาวะมีบุตรยากได้ อย่างไรก็ดี การให้การรักษาในส่วนนี้ในภาครัฐ ยังขาดองค์ความรู้ในทางปฏิบัติเพื่อนำไปจัดตั้งหน่วยให้การรักษาแก่ประชาชน ทางคณะผู้จัดการประชุมจึงเล็งเห็นว่า การพัฒนาเผยแพร่องค์ความรู้ทางด้านการเตรียมน้ำอสุจิเพื่อฉีดเข้าโพรงมดลูก และการฉีดอสุจิเข้าสู่โพรงมดลูกให้แก่แพทย์และบุคลากรที่มีส่วนเกี่ยวข้องนี้ จักเป็นประโยชน์แก่การพัฒนาการดูแลรักษาคนไข้ผู้มีบุตรยากและสนับสนุนการมีบุตรตามแนวทางของกระทรวงสาธารณสุขและนโยบายของประเทศเพื่อการพัฒนาประชากร สังคม และประเทศชาติต่อไป

1. **วัตถุประสงค์**

การประชุมเชิงปฏิบัติการครั้งนี้เป็นส่วนหนึ่งของโครงการการศึกษาต่อเนื่องด้านสูติศาสตร์-นรีเวชวิทยาที่เกี่ยวข้องกับการตรวจรักษาผู้มีบุตรยาก โดยมีวัตถุประสงค์ดังต่อไปนี้

* 1. เพื่อให้ความรู้และความเข้าใจเกี่ยวกับการให้การรักษาผู้มีบุตรยากที่มีในปัจจุบัน
  2. เพื่อเพิ่มพูนความรู้และความเข้าใจเกี่ยวกับการฉีดเชื้อเข้าสู่โพรงมดลูกเพื่อรักษาภาวะมีบุตรยากเพื่อให้มีความรู้และความเข้าใจเกี่ยวกับการเตรียมห้องปฏิบัติการ ที่เหมาะสมในการเตรียมอสุจิเพื่อการฉีดเชื้อเข้าสู่โพรงมดลูกและการนำไปใช้ทางคลินิกที่ทำได้จริงในปัจจุบัน
  3. เพื่อเข้าใจถึงทักษะและประสบการณ์ของผู้เชี่ยวชาญในขั้นตอนการตรวจทางห้องปฏิบัติการ การเตรียมอสุจิ และการฉีดเชื้อเข้าสู่โพรงมดลูก (VDO demonstration and workshop)
  4. เพื่อทราบถึงการพัฒนางานวิจัย และความก้าวหน้าที่อาจจะนำมาใช้ได้ในอนาคต
  5. เพื่อแลกเปลี่ยนประสบการณ์ ความรู้และข้อมูลระหว่างแพทย์และบุคลากรทางการแพทย์ที่เกี่ยวข้อง
  6. เพื่อเป็นการประชาสัมพันธ์ความเป็นผู้นำในด้านการศึกษาและวิจัยในเรื่องการฉีดเชื้อในโพรงมดลูกและการรักษาผู้มีบุตรยาก

1. **ตัวชี้วัด**
   1. แบบสอบถามความรู้และความเข้าใจ
   2. แบบสอบถามประโยชน์ที่ผู้เข้าร่วมงานประชุมได้รับ
2. **เนื้อหาหลัก**

การประชุมเชิงปฏิบัติการครั้งนี้ดำเนินการจัดประชุมวันพุธที่ 24 เมษายน 2567 โดยมีเนื้อหาหลักเกี่ยวกับการรักษาผู้มีบุตรยากโดยการฉีดเชื้อเข้าสู่โพรงมดลูก ให้ทราบถึงหลักการ และวิธีการปฏิบัติ รวมถึงการเตรียมการทางห้องปฏิบัติการเพื่อตรวจเชื้ออสุจิ และเตรียมเชื้ออสุจิที่จะใช้ในกระบวนการฉีดเชื้อ

1. **วิธีการดำเนินการ**

การจัดประชุมทางสื่ออิเล็กทรอนิกส์ออนไลน์ (Online) และบรรยาย (Onsite)

* 1. การประชุมวิชาการ (Lecture)
  2. การฝึกอบรมเชิงปฏิบัติการ (Workshop & VDO demonstration)

1. **ระยะเวลา** วันพุธที่ 1 พฤษภาคม พ.ศ. 2567 จำนวน 1 วัน
2. **อัตราค่าลงทะเบียน**

|  |  |
| --- | --- |
| **การประชุม** | **ค่าลงทะเบียน** |
| Lecture  Workshop  Lecture +Workshop | 1,500 บาท  4,500 บาท  6,000 บาท |

1. **สถานที่จัดประชุม**

ห้องประชุม 910 ABC ชั้น 9 อาคารเรียนและปฏิบัติการรวมด้านการแพทย์และโรงเรียนพยาบาลรามาธิบดี คณะแพทยศาสตร์โรงพยาบาลรามาธิบดี

1. **กลุ่มเป้าหมาย**

แพทย์เฉพาะทางด้านอนามัยการเจริญพันธุ์ อายุรแพทย์ สูตินรีแพทย์ แพทย์ประจำบ้าน แพทย์ประจำบ้านหลักสูตรต่อยอด พยาบาล นักวิทยาศาสตร์ และแพทย์ผู้สนใจอื่นๆ

จำนวนผู้เข้ารับการอบรม

1. ผู้ลงทะเบียนฟังบรรยาย Onsite 100 คน
2. ผู้ลงทะเบียนฟังบรรยาย Online 100 คน
3. ผู้ลงทะเบียนเชิงปฏิบัติ (workshop) 30 คน
4. อาจารย์แพทย์ แพทย์ประจำบ้าน แพทย์หลักสูตรต่อยอด 30 คน
5. วิทยากรและผู้สังเกตการณ์ 10 คน
6. เจ้าหน้าที่ดำเนินการจัดประชุม 10 คน

1. **ผลที่คาดว่าจะได้รับ**
   1. ผู้เข้าร่วมประชุมมีความรู้ความเข้าใจในกระบวนการเตรียมอสุจิในห้องปฏิบัติการและการฉีดเชื้อเข้าสู่โพรงมดลูก
   2. ผู้ที่ร่วมประชุมสามารถนำความรู้ไปใช้ในการพัฒนากระบวนการเตรียมอสุจิในห้องปฏิบัติการและการฉีดเชื้อเข้าสู่โพรงมดลูก เพื่อให้บริการแก่ผู้ป่วยเพิ่มมากขึ้น
2. **การบูรณาการ**

🗹 มีการนำโครงการ/กิจกรรม บริการวิชาการไปบูรณาการกับการเรียนการสอน

🞎 มีการนำโครงการ/กิจกรรม บริการวิชาการ ไปบูรณาการกับการวิจัย

🞎 มีการนำโครงการ/กิจกรรม บริการวิชาการ ไปบูรณาการกับศิลปวัฒนธรรม

🞎 ไม่มี

1. **การประเมินผลเมื่อสิ้นสุดการประชุม**

13.1 ประเด็นการประเมินทำการประเมินความพึงพอใจตามหัวข้อการประชุมวิชาการ

13.2 วิธีการ/เครื่องมือที่ใช้ในการประเมิน โดยการประเมินผู้ร่วมประชุมด้วยแบบสอบถาม

1. **การพัฒนาปรับปรุงตามผลการประเมินที่ได้รับ**

🗹มี โดยทำการสรุปผลการประเมินและนำเข้าการประชุมคณะกรรมการจัดการประชุมฯ

เพื่อพัฒนารองรับการจัดประชุมครั้งต่อต่อไป

🞎 ไม่มี

1. **การติดตามผล**

15.1 หัวข้อหรือประเด็นในการติดตามผล การสุ่มสอบถาม

15.2 วิธีการ/เครื่องมือที่ใช้ในการติดตามผล โทรศัพท์หรือการสื่อสารด้วยวาจา การตอบกลับทาง

สื่ออิเล็กทรอนิคส์

15.3 ระยะเวลาในการติดตามผล 3-6 เตือน

1. **ผู้รับผิดชอบ**
   1. งานบริการวิชาการ
   2. สาขาวิชาเวชศาสตร์การเจริญพันธุ์ ภาควิชาสูติศาสตร์-นรีเวชวิทยา คณะแพทยศาสตร์โรงพยาบาลรามาธิบดี

**ที่ปรึกษาโครงการ**

1. **ศาสตราจารย์** นายแพทย์อร่าม โรจนสกุล
2. รองศาสตราจารย์ นายแพทย์วิชาญ โชคธนะศิริ

**ประธานจัดการประชุม**

รองศาสตราจารย์ แพทย์หญิงชลธิชา สถิระพจน์

**ผู้รับผิดชอบโครงการ**

1. รองศาสตราจารย์ นายแพทย์ฉัตรชัย ตรีธรรมพินิจ

2. รองศาสตราจารย์ แพทย์หญิงมัธชุพร สุขประเสริฐ

3. อาจารย์ แพทย์หญิงอาทิตยา สิงห์วงษา

4. อาจารย์ แพทย์หญิงพรศรี นิรันดร์สุข

**คณะกรรมการ**

คณาจารย์สาขาวิชาเวชศาสตร์การเจริญพันธุ์

ภาควิชาสูติศาสตร์-นรีเวชวิทยา คณะแพทยศาสตร์โรงพยาบาลรามาธิบดี

**ผู้ประสานงานในการจัดการประชุม**

1. นางสาววนิชยา จันทรัตน์
2. นางสาวเพ็ญนภา ประเสริฐแก้ว
3. นางกัลยา ปิติวุฒิ